als_Latn dik_Latn sna_Latn
Komisioneri për Politikat Europiane të Fqinjësisë dhe Zgjerimit pranë Bashkimit Europian Johannes Hahn dhe Drejtori i Zyrës së ODIHR-it Michael Georg Link prezantuan sot një projekt të ri për të mbështetur zgjedhjet demokratike në vendet e Ballkanit Perëndimor.
Projekti 3-vjeçar do të implementohet nga ODIHR-i dhe do të mbështesë Shqipërinë, Bosnjen dhe Hercegovinën, ish-republikën jugosllave të Maqedonisë, Malin e Zi dhe Serbinë në përpjekjet e tyre për të ndjekur rekomandimet e vëzhgimit të zgjedhjeve në fushat që lidhen me menaxhimin e zgjedhjeve, regjistrimin e votuesve dhe sjelljen e mediave gjatë fushatave zgjedhore.
Komisioneri Hahn e ka vlerësuar këtë marrëveshje si një shenjë të angazhimit të madh për të ndihmuar Ballkanin Perëndimor në rrugën drejt anëtarësimit në BE. Komisioni, sipas Hahn mbetet i fokusuar në bazat fillestare në procesin e zgjerimit dhe në vlerat që e mbështesin atë. Për Hahn, demokracia, besueshmëria dhe stabiliteti i organeve të zgjedhura varen qartë nga procese zgjedhore të lira dhe të ndershme, ku ODIHR jep kontribut të rëndësishëm.
Të gjithë vendet anëtare të OSBE do të ndjekin vlerësimet dhe rekomandimet elektorale të ODIHR-it, ndërkohë që BE vëren nevojën për reforma më të gjera demokratike për vendet e Ballkanit Perënduimor në ambiciet e tyre për integrimin europian. Brenda kuadrit të këtij projekti, ODIHR do të bashkëpunojë ngushtësisht me organizatat e shoqërisë civile dhe ofruesit e ndihmës zgjedhore, si dhe operacionet në terren të OSBE-së dhe delegacionet e BE¬-së.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn ind_Latn als_Latn